kardosdrur/scandi-wiki huggingface dataset:
Væbnede Arms Orden

Væbnede Arms Orden er en gammel dansk ridderorden. Ordenen blev stiftet den 2. december 1616 af Kong Christian 4. 

Den væbnede arm var i dette tilfælde et symbol på kampen for protestantisme, et symbol Christian 4. også brugte i andre sammenhænge. Ordenen havde en grad, Ridder. 
Ordenen blev etableret i forbindelse med Danmarks sejr i Kalmarkrigen. 
Udnævnelser fandt sted i kun ét tilfælde, 2. december 1616 i riddersalen på slottet Koldinghus, hvor 12 adelsmænd, der havde udmærket sig i Kalmarkrigen, blev slået til riddere. Blandt disse var rigets ledende mænd, herunder kansleren, rigsmarsken, rigsadmiralen, statholderen i Slesvig og Holsten og medlemmer af Rigsrådet.
Ordenen kan have været uddelt det følgende år. Den blev ikke givet senere i Christian 4.s tid, og efterfølgende monarker fortsatte ikke ordenen. I stedet blev Dannebrogordenen indstiftet i 1671. Den væbnede arm gik i år 1633 til 1634 sammen med Elefantordenen på en sådan måde, at ordenstegnene blev kombineret eller båret i samme kæde.

Insignier 
Ordenstegnet for Væbnede Arms Orden var af guld og havde som motiv en blå, emaljeret, harniskklædt arm, som holder et sværd af stål. Armen var besat med diamanter og havde kongens monogram i rød og hvid emalje. 
Årstallet 1617 er påført bageste del af armen. Armen var ophængt i en kæde, som var knyttet til et bånd til at bære om halsen. Elefantordenens blå bånd blev også brugt for Væbnede Arms Orden. 
Med årene blev Væbnede Arms Orden kombineret med Elefantordenen, På elefantens dækken ses Den væbnede Arm.
Kombinationen af de to ordener blev uddelt 1633-1634. Derefter uddeltes kun elefantordenen.

Indehavere 
Følgende personer modtog Orden:
 Kansler Christen Friis
 Rigsmarsk Jørgen Lunge
 Rigsadmiral Albret Skeel
 Rigsråd og statholder Breide Rantzau
 Statholder og feltmarskal Gert Rantzau
 Rigsråd Anders Bille 
 Hofmarskal Ditlev Rantzau
 Lensmand og oberst, senere rigsråd Anders Sinklar (Andrew Sinclair)
 Hofmarskal og generalvagtmester Jens Sparre
 Amtmand og oberst Marqvardt Pentz
 Lensmand og ritmester Ulrik Sandberg
 Lensmand, senere rigsmarsk Jørgen Skeel

Litteratur 
 Jørgen Hein: «Christian IV's arm: Symbol og identitet», Heraldisk tidsskrift, nr. 90, 2004, s. 443–452.
 Lars Stevnsborg: Kongeriget Danmarks ordener, medaljer og hæderstegn. Kongeriget Islands ordener og medaljer, Syddansk Universitetsforlag, 2005, s. 65–71.

Eksterne henvisninger 
 «Chr. 4.s elefantorden», Rosenborg Slot, De Danske Kongers Kronologiske Samling.
 «Væbnede Arms Orden», Historisk Tidsskrift, Bind 16. række, 2 (1993) 2

Ordener, dekorationer og medaljer fra Danmark
Etableret i 1616
Ophørt i 1648
Herbert Zimmermann

Herbert Zimmermann (født 1. juli 1954 i Vesttyskland) er en tidligere tysk fodboldspiller, der som forsvarer eller alternativt angriber på Vesttysklands landshold var med til at blive europamester ved EM i 1980. På klubplan spillede han for Bayern München og FC Köln.

Titler 
Bundesligaen
 1973 og 1974 med Bayern München
 1978 med FC Köln

DFB-Pokal
 1977, 1978 og 1983 med FC Köln

Europa Cup for Mesterhold
 1974 med Bayern München

EM
 1980 med Vesttyskland

Eksterne henvisninger 
 

Fodboldspillere fra Tyskland
Fodboldspillere fra FC Bayern München
Fodboldspillere fra 1. FC Köln
Deltagere ved verdensmesterskabet i fodbold 1978
Deltagere ved det europæiske mesterskab i fodbold 1980
Naruto episoder

Episoderne af den japanske animé Naruto er baserede på mangaen af samme navn af Masashi Kishimoto, blev instrueret af Hayato Date og produceret af Studio Pierrot og TV Tokyo. Episoderne blev i Nordamerika udgivet af Viz Media. De inkorporerer 27 bind af mangaen over 135 episoder. De sidste 85 episoder er baseret på plotelementer der ikke er set i den originale manga. 
Serien centrerer Naruto Uzumaki's eventyr og hans jagt på at blive Hokage (den højeste rank i et ninja-samfund) i byen Konohagakure, og dermed vinde befolkningens accept og respekt. 

De 220 episoder, som serien består af, blev vist mellem den 3. oktober, 2002 og den 8. februar, 2007 på TV Tokyo i Japan. I Danmark er kun de to første sæsoner blevet udgivet og de bliver vist af DR. Den censurerede version blev vist i dagtimerne på DRs børne- og ungdomskanal DR Ramasjang, men blev taget af programmet, da [DR] modtog næsten 80 klager. Den ucensurerede, originale udgave (på japansk med danske undertekster) blive vidst efter midnat på DR1.

Episoder
Social pejling

Social pejling er et sociologisk begreb udviklet af amerikanerne H. Wesley Perkins og Alan D. Berkowitz i midten af 1980'erne.

De to forskere opdagede, at de unge på et mindre college i USA havde overdrevne forestillinger omkring, hvor meget alkohol deres medstuderende drak. Senere blev der, blandt unge på forskellige universiteter i USA, registreret lignende gæt, der langt oversteg det reelle forbrug.

Social pejling som forebyggelse 
Da mennesker ofte opfører sig, som de tror, andre gør, kan overdrevne forestillinger være problematiske. Ved at gøre de unge opmærksomme på, at deres forestillinger ikke stemmer overens med virkeligheden, kan social pejling bruges til at forebygge blandt andet overforbrug af alkohol. Ideen er, at når de unge finder ud af, at det ikke er så almindeligt at drikke, som de tror, så vil de selv skære ned på deres eget forbrug. Dette er blandt andet blevet efterprøvet i Ringstedforsøget  og ÅrhusEksperimentet.

Referencer 

Socialpsykologi
Socialvidenskabelige begreber
George Jorck

George Jorck (født 13. februar 1865 i København, død 10. marts 1955) var en dansk konsul og fondsstifter, bror til Knud Jorck.

Han var søn af grosserer Reinholdt W. Jorck og hustru Vilhelmine f. Bøy, blev uddannet i faderens forretning (ko­lonial en gros), drev forretningsvirksomhed i London (import af levnedsmidler) 1886-1914, opholdt sig i København 1914-19 og i Sydfrankrig fra 1919. Han blev dansk kon­sul for Monaco 1931, var Ridder af Dannebrog og Dannebrogsmand.

Han blev gift 25. april 1896 med Emma f. Plougmann (8. november 1875 i København – 1942), datter af møllebygger Kristian Plougmann.

Ved en fundats af 20. februar 1953 stiftede han Konsul George Jorck og Hustru Emma Jorck's Fond. Fondskapitalen hidrører fra arv efter legatstifteren og dennes ægtefælle, konsulinde Emma Jorck. Han var tillige grundlægger af Konsulinde Jorcks Feriehjem for børn i Liseleje 1945 og af et feriehjem for børn "Parcelgaarden" i Rågeleje og var viceærespræsident i Prins Valdemar og Prinsesse Maries Fond.

Kilder 
 Kraks Blå Bog 1949
 Konsul George Jorck og Hustru Emma Jorck's Fond

Riddere af Dannebrog
Fondsstiftere fra Danmark
Personer fra København
Filantroper fra Danmark
Danskere i 1900-tallet
Personer i Kraks Blå Bog (afdøde)
Grosserere fra Danmark
Knud Jorck

Axel Knud Valdemar Jorck (30. juni 1877 i København – 8. november 1937 sammesteds) var en dansk overretssagfører og fondsstifter.

Knud Jorck var søn af grosserer Reinholdt W. Jorck og bror til George Jorck. Han blev 1896 student fra Mariboes Skole, 1902 cand. jur. og samme år byfogedfuldmægtig i Ribe. 1904-05 var han fuldmægtig hos overretssagfører Niels Petersen, 1905 hos overretssagfører Otto Prior, fra 1907 hos overretssagfører E. Søborg og blev 1907 overretssagfører i København, hvor han praktiserede til sin død tredive år senere.

Ved testamente af 4. april 1936 oprettede han Reinholdt W. Jorck og Hustrus Fond på 4 mio. kr. (i datidens mønt) til minde om stifterens forældre, grosserer Reinholdt W. Jorck og hustru Vilhelmine, f. Bøy.

Han blev gift 15. april 1913 med Helga Mary Clothilde Helene Nielsen (24. april 1880 i Gentofte – 29. februar 1947 på Frederiksberg), datter af grosserer Johan Vilhelm Nielsen og hustru Kirstine Marie Høisager.

Kilder 
 Om Reinholdt W. Jorck og Hustrus Fond 
 H. Hjorth-Nielsen, Danske Sagførere under Loven af 26. Maj 1868, København: J. Jørgensen & Co. 1941.

Eksterne henvisninger 
 

Advokater fra Danmark
Fondsstiftere fra Danmark
Danskere i 1900-tallet
Personer fra København
Madaffald

Madaffald er mad, som af den ene eller anden årsag er blevet til affald . Der skelnes mellem madspild og madaffald, ved madspild som er det mad som stadig kunne spises men som ender som affald, og madaffald som det mad der enten ikke længere kunne spises, er gået på datoen, ikke lever op til fødevarereglerne, er afskær fra grønsager, skaller, knogler og på anden måde er decideret affald. Madaffaldet indeholder fortsat megen værdi som ressource ved udnyttelse til bioforgasning, hvor der dels kan udvindes energi i form af bioforgasning og recirkulering af næringsstoffer som fosfor, kalcium mv. i form af slam til markerne.

Biologisk affald
Frederik de Jonquières

Frederik de Jonquières er navnet på flere personer:

 Frederik de Jonquières (overpræsident) (1854-1925) – dansk overpræsident i København
 Frederik de Jonquières (diplomat) (1915-1978) – dansk diplomat
Indkomst

Indkomst er et centralt økonomisk begreb, der imidlertid unddrager sig en entydig definition. Et bud på en definition er at indkomst er de muligheder for forbrug og opsparing som en enhed erhverver sig i løbet af en given tidsperiode. Såvel privatpersoner som juridiske personer (virksomheder mv.) kan erhverve sig indkomst. I økonomiske statistikker beregnes også staters og andre regioners indkomster, således bruttonationalindkomsten.

Se også 
 Kapitalindkomst
 Passiv indkomst
 Personlig indkomst

Økonomi
Karl Beck

Karl Isidor Beck (1 maj 1817 – 9 april 1879) var en østrigsk digter.

Beck blev født i Ungarn, og betragtedes som den første proletardigter der skrev på tysk. Han fik succes med sine digtsamlinger Nächte, gepanzerte Lieder (1838), Lieder vom armen Manne (1847) samt versromanen Jankó, der ungarische Rosshirt (1842).

Digtere fra Østrig
Digtere fra Ungarn
Heinrich Beck

Heinrich Beck (19 februar 1760 – 7 maj 1803) var en tysk skuespiller og teaterleder.

Beck var 1777-79 ansat ved hofteatret i Gotha, derefter i Mannheim, hvor han 1801 blev direktør. Beck var en af Sturm und Drangperiodens mest fremtrædende skuespillere, samt ven med August Wilhelm Iffland og Friedrich Schiller. Han var den første der fremstillede blandt andre Fiesco og Ferdinand i Kabale og kærlighed.

Litteratur 
 Hans Knudsen: Heinrich Beck, ein Schauspieler aus der Blütezeit des Mannheimer Theaters im 18. Jahrhundert. Leipzig, Hamburg: Voss 1912

Skuespillere fra Tyskland
Betalactamase

Betalactamase er enzymer, som produceres af visse bakterier.
Betalactamase er ansvarlig for at disse bakterier udviser resistens over for gruppen af betalactam antibiotika, såsom penicilliner, cefalosporiner, carbapenemer og monobactamer.

Mange bakterier har udviklet resistens for flere forskellige slags antibiotika, dette betyder at der er færre og færre virksomme stoffer at behandle med.

Virkemåde 
De forskellige betalactam antibiotika har det tilfælles at de indeholder en Beta lactamring.
 
De forskellige betalactamaser virker alle sammen ved at sprænge Beta lactamringen. Derved ændrer molekylet struktur og mister sin effekt, og bakterien er beskyttet.

I dag er næsten alle stafylokokker resistente for penicillin. Nogle stafylokokker er også resistente for methicillin, de bakterier (MRSA) udgør i dag et problem i hospitalsmiljøerne på grund af store behandlingsudgifter og øget mortalitetsrate blandt svækkede patienter.

Undersøgelse for resistenstype 
Der findes op til flere måder at bestemme hvilken resistenstype en bakterie gør brug af, herunder kløverbladstesten og hæmning af betalactamaser ved hjælp af clavurulansyre.


Se også 
 ESBL
 Penicillin
 Β-lactamantibiotika
 Antibiotikaresistens

Litteratur 
Degre, Miklos m.fl. Medicinsk mikrobiologi

Eksterne henvisninger 
 Online ESBL genotyping tool (EGT) 

Mikrobiologi
Enzymer

nl:Penicillinase
Grand Cayman

Grand Cayman er den største af Caymanøerne med et areal på ca. 196 km².

Caymanøerne
Øer i Nordamerika
Laurent Koscielny

Laurent Koscielny (født 10. september 1985 i Tulle) er en fransk fodboldspiller, der spiller som midterforsvarer hos Bordeaux. Han har tidligere spillet for de franske klubber Guingamp, Tours og Lorient samt 2010–2019 for engelske Arsenal F.C. I sin debutkamp for Arsenal, den 15. august 2010, blev han udvist i et 1-1 opgør på udebane mod Liverpool.

Landshold 
Koscielny spillede 51 kampe for Frankrigs landshold. Han deltog  blandt andet ved EM i 2012, VM i 2014 og EM 2016. Han planlagde at stoppe på landsholdet efter VM 2018, men blev skadet inden slutrunden og kunne derfor ikke være med. Dermed blev venskabskampen mod  27. marts 2018 hans sidste landskamp.

Titler 
FA Cup
 2014 med Arsenal F.C.
 2015 med Arsenal F.C
 2017 med Arsenal F.C

Community Shield
 2014 med Arsenal F.C.
 2015 med Arsenal F.C
 2017 med Arsenal F.C

Referencer

Eksterne henvisninger 

 

Fodboldspillere fra Frankrig
Fodboldspillere fra En Avant Guingamp
Fodboldspillere fra Tours FC
Fodboldspillere fra FC Lorient
Fodboldspillere fra Arsenal F.C.
Fodboldspillere fra Girondins Bordeaux
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2014
Deltagere ved det europæiske mesterskab i fodbold 2016
Personer fra Tulle
Nicholas Hoult

Nicholas Caradoc Hoult (født 7. december 1989) er en britisk skuespiller, bedst kendt for sine roller som Marcus Brewer i About a Boy, Hank McCoy/Beast i X-Men: First Class og X-Men: Days of Future Past, Tony Stonem i dramaserien Skins, Jack i Jack the Giant Slayer, og som R i Warm Bodies.

Liv og karriere 
Nicholas er født i den britiske by Wokingham, Berkshire, som ligger ca. en times kørsel vest for London. Hans mor er klaverunderviser og far er pilot hos British Airways. Nicholas er den den tredje fødte ud af en søskendeflok på fire. Hans grandtante var den populære britiske skuespiller og sanger, Dame Anna Neagle.

Hans mellemnavn, Caradoc, udtales /ka.rɑː'dɔk/ og betyder ”The beloved one” på Walisisk.

Som barn gik han på den engelske kirkeskole Ranelagh School. I 1996, af en alder af syv, fik han sin debut i filmen Intimate Relations. Han spillede primært med i tv-serier, indtil han fik rollen som Marcus i filmen About a Boy i 2002. Han gik til ballet sammen med sine søstre og var med i produktionen til Svanesøen og Nøddeknækkeren ved English National Ballet. Han påstår, at han aldrig var særlig god.

Mens Nicholas gik på The Sixth Form College Farnborough, fik han hovedrollen som Tony Stonem i de to første sæsoner af dramaserien Skins. Han blev nomineret til Walkers Home Grown Talent Award for rollen. I 2009 spillede Nicholas med I filmen A Single Man (instrueret af Tom Ford), sammen med Colin Firth and Julianne Moore.
 
I 2010 blev Nicholas nomineret til BAFTA Rising Star Award, men Kristen Stewart vandt den. Den 8. juli blev det offentliggjort, at han var blevet castet i rollen som Hank McCoy/Beast i X-Men: First Class, instrueret af Matthew Vaughn. Nicholas fik desuden også i 2013, hovedrollen som Jack i filmen Jack the Giant Slayer og som ”R” i zombie-romance-filmen Warm Bodies. Han blev nomineret ved Teen Choice Awards 2013 som Choice Breakout, Choice Movie Actor Comedy, samt Choice Movie Actor Romance, alle tre for hans rolle i Warm Bodies, men vandt dog kun Choice Breakout.

Nicholas spiller også med i den nyeste X-Men film, X-Men: Days of Future Past, som den unge Hank McCoy/Beast. Nicholas ligger desuden også stemme til filmen Once Upon a Time in the Kitchen, sammen med Gemma Arterton og Stephen Fry.

Han spiller også hovedrollen i Drake Doremus' kærlighedshistorie Equals. Medvirkende er desuden også Kristen Stewart, Guy Pearce og Jacki Weaver.
 
I oktober 2014, spillede han hovedrollen i filmen Young Ones, sammen med Michael Shannon, Kodi Smit-McPhee, og Elle Fanning.

Velgørenhed 
I 2007 blev Nicholas optaget i National Society for the Prevention of Cruelty to Children's Hall of Fame for hans velgørende arbejde med den britisk-irske nødhjælpsorganisation Christian Aid.

Nicholas støtter desuden også kampagnen Enough Food IF, en velgørende organisation der arbejder med at stoppe den globale sult. Derudover arbejder han også sammen med den britiske kræftbehandlingsorganisation Teenage Cancer Trust.

Filmografi

Film

TV

Musikvideoer

Videospil

Priser og nomineringer

Referencer

Eksterne henvisninger 

 
 
 

Skuespillere fra England
Fun In Acapulco (album)

Fun In Acapulco er et album fra november 1963 med Elvis Presley, udgivet af RCA med nummeret RCA LPM/LSP-2756. (LPM/LSP er RCA's angivelse af, om albummet er indspillet i hhv. Mono eller Stereo).

Albummet, i form af en LP, kom på gaden samtidig med Presley-filmen Fun In Acapulco.

Personerne bag albummet 
Folkene bag LP'en er:

 Elvis Presley, sang
 Scotty Moore, guitar
 Barney Kessel, guitar
 Grady Martin, guitar
 Jerry Kennedy, guitar
 Harold Bradley. guitar
 Tiny Timbrell, guitar og mandolin
 Floyd Cramer, klaver
 Dudley Brooks, klaver
 Ray Siegel, bas
 Bob Moore, bas
 D.J. Fontana, trommer
 Murrey "Buddy" Harman, trommer
 Hal Blaine, trommer
 Emiel Radocchia, trommer
 Homer "Boots" Randolph, saxofon
 Anthony Terran, trompet
 Rudolph D. Lorea, trompet
 The Jordanaires, kor
 Millie Kirkham, kor
 Joe Babcock, kor
 The Amigos, kor

Sangene 
Albummets 13 sange blev alle indspillet i perioden 22. januar – 27. maj 1963 hos Radio Recorders i Hollywood og i RCA's Studio B i Nashville. Alle sangene blev sunget af Elvis Presley. Udover de 11 sange, der var indlagt i filmen, rummede albummet to såkaldte 'bonussange'.

LP'en indeholdt flg. numre:

Side 1 
 "Fun In Acapulco" (Ben Weisman, Sid Wayne) 
 "Vino, Dinero Y Amor" (Roy C. Bennett, Sid Tepper) 
 "Mexico" (Roy C. Bennett, Sid Tepper) 
 "El Toro" (Bernie Baum, Bill Giant, Florence Kaye) 
 "Marguerita" (Don Robertson) 
 "The Bullfighter Was A Lady" (Roy C. Bennett, Sid Tepper) 
 "No Room To Rhumba In A Sports Car" (Dick Manning, Fred Wise)

Side 2 
 "I Think I'm Gonna Like It Here" (Don Robertson, Hal Blair) 
 "Bossa Nova Baby" (Jerry Leiber, Mike Stoller) 
 "You Can't Say No In Acapulco" (Dolores Fuller, Lee Morris, Sid Feller) 
 "Guadalajara" (Pepe Guizar) 
 "Love Me Tonight" (Don Robertson) ('bonussang')
 "Slowly But Surely" (Ben Weisman, Sid Wayne) ('bonussang')

I Danmark er det især "Bossa Nova Baby" og "Mexico" der huskes af et bredere publikum. De blev begge indspillet i Hollywood den 22. januar 1963.

De to 'bonussange' er begge på Elvis-albummet The Lost Album. Endvidere er "Slowly But Surely" anvendt i Elvis-filmen Tickle Me fra 1965.

Referencer 

Elvis Presley-albums
Album fra 1963
Mike Bailey

Michael James Bailey (født 6. april 1988 i Bristol) er en engelsk skuespiller og sanger, bedst kendt for sin rolle som Sidney "Sid" Jenkins i tv-serien Skins.

Den 25. april 2010 annoncerede Bailey igennem sin blog, at han stoppede sin skuespillerkarriere.

Eksterne henvisninger 

 

Skuespillere fra England
Sangere fra England
Personer fra Bristol
April Pearson

April Janet Pearson (født 23. januar 1989) er en engelsk skuespillerinde, bedst kendt for rollen som Michelle Richardson i tv-serien Skins.

Eksterne henvisninger 
 

Skuespillere fra England
Hannah Murray

Tegan Lauren-Hannah Murray (født 1. juli 1989) er en engelsk skuespillerinde bedst kendt for sin rolle som Cassie Ainsworth i tv-serien Skins fra 2007-2008. Hun er også kendt for rollen som Gilly, fra serien Game of Thrones.

Hun har studeret engelsk ved Queens' College i Cambridge.

Tidlige liv 
Hannah Murray havde en almindelig barndom i Bristol, England. Hendes forældre undervist på Bristol University, og ingen i hendes familie havde forfulgt skuespilfaget. Da Murray blev teenager besluttede hun dog at tage drama-klasser.

I en alder af 16 år hørte hun om en audition for unge skuespillere i Bristol, og besluttede at gå til en audition bare for oplevelsen. Auditionen var for den britiske serie Skins, og hun imponerede producenterne af serien og blev castet som Cassie Ainsworth, en af hovedpersonerne i den første generation.

Udvalgt filmografi

Film 
 Chatroom (2010) – Emily
 Dark Shadows (2012) – Hippie-pige
 God Help the Girl (2014) – Cass

Tv-serier 
 Skins (2007–2008, 2013) – Cassie Ainsworth
 Game of Thrones (2012–19) – Gilly 
 Miss Marple (2008/09) - daughter of Bond's charractor.

Eksterne henvisninger 

 

Skuespillere fra England
Joseph Dempsie

Joseph "Joe" Maxwell Dempsie (født 22. juni 1987) er en engelsk skuespiller, bedst kendt for sin rolle som Christopher "Chris" Miles i tv-serien Skins. Dempsies tidligere skuespilkarriere omfatter de medicinske dramaer Doctors, Peak Practice og Sweet Medicine, samt film One for the Road and Heartlands. Han optrådte også i en BBC-dokumentar-drama om en landmand fra Norfolk, Tony Martin. Han er spiller i øjeblikket rollen som Gendry i HBO-serien Game of Thrones, og for nylig spillede den skurkagtige Johannes i BBC tv-serien The Fades.

Eksterne henvisninger 

 

Skuespillere fra England
Larissa Wilson

Larissa Hope Wilson (født 5. maj 1989) er en engelsk skuespillerinde, bedst kendt for sin rolle som Jalander "Jal" Fazer i tv-serien Skins.

Eksterne henvisninger 
 

Skuespillere fra England
Mitch Hewer

Mitchell Scott Hewer (født 1. juli 1989) er en engelsk skuespiller, bedst kendt for sin rolle som Max "Maxxie" Oliver i tv-serien Skins.

Eksterne henvisninger 

 

Skuespillere fra England
Dev Patel

Dev Patel (født 23. april 1990 i Harrow, Greater London) er en britisk skuespiller, bedst kendt for sin rolle som Jamal Malik i den Oscar-vindende Danny Boyle film Slumdog Millionaire (2008). Yderligere har han medvirket i The Best Exotic Marigold Hotel (2012) i rollen som Sonny Kapoor.

Han har også medvirket i den engelske tv-serie Skins hvor han spiller rollen som Anwar Kharral.

Udvalgt filmografi 
 Slumdog Millionaire (2008) – Jamal Malik
 Luftens sidste mester (2010) – Prins Zuko
 The Best Exotic Marigold Hotel (2012) – Sonny Kapoor
 The Second Best Exotic Marigold Hotel (2015) – Sonny Kapoor
 Chappie (2015) – Deon Wilson
 The Man Who Knew Infinity (2015) – Srinivasa Ramanujan
 Lion (2016) – Saroo Brierley
 Hotel Mumbai (2018) – Arjun
 The Wedding Guest (2018) – Jay

Tv-serier 
 Skins (2007–2008) – Anwar Kharral; 18 afsnit
 The Newsroom (2012-2014) – Neal Sampat; 22 afsnit

Eksterne henvisninger 

 

Skuespillere fra Storbritannien
Kaya Scodelario

Kaya Rose Scodelario (født 13. marts 1992) er en engelsk skuespiller. Hun kendes bl.a. for sine roller som Elizabeth "Effy" Stonem i tv-serien Skins, samt som Teresa i The Maze Runner.

Udvalgt filmografi

Tv-serier

Eksterne henvisninger 

 
 
 

Skuespillere fra England
Ian Murdock

Ian Ashley Murdock (født 28. april 1973 i Konstanz i Tyskland, død 28. december 2015 i San Francisco i USA) var en amerikansk programmør samt grundlægger af GNU/Linux-distributionen Debian.

I 1993 skrev Murdock Debian-manifestet, mens han læste ved Purdue University, hvorfra han fik sin bachelorgrad i datalogi i 1996. Han opkaldte Debian efter sig selv og sin daværende kæreste Debra – deraf Deb(ra) og Ian.

Han har været ansat som programmør ved University of Arizona, haft egen virksomhed (Progeny Linux Systems), været CTO hos Free Standards Group og senere Linux Foundation, været formand for Linux Standard Base, projektleder hos Sun Microsystems, indtil virksomheden blev slået sammen med Oracle, hvor han valgte at sige op. Desuden har han siddet i bestyrelsen af Linux International og Open Source Initiative. Ved sin død var han ansat hos Docker.

Noter

Eksterne henvisninger 

 Hjemmeside med weblog

Programmører fra USA
Dataloger fra USA
Amerikanere i 1900-tallet
Amerikanere i 2000-tallet